**ΠΡΑΚΤΙΚΟ ΣΥΣΚΕΨΗΣ**

Η οποία έγινε στην **ΥΠΕΘΑ/ΓΔΑΕΕ** στις **29 Αυγ 17**, κατόπιν τηλεφωνικής επικοινωνίας με τον εκπρόσωπο του αντισυμβαλλόμενου του Βασιλείου της Σαουδικής Αραβίας (ΒΣΑ).

**ΠΑΡΟΝΤΕΣ ΣΤΗ ΣΥΣΚΕΨΗ**

α. Ταξχος Μισαήλ Παπαδάκης της ΓΔΑΕΕ/ΔΑΠΚΣ

β. Σχης (ΠΖ) (ΕΜ) Νικόλαος Δανάλης της ΓΔΑΕΕ/ΔΑΠΚΣ

γ. Ανχης (ΜΗ) Ηλίας Καπόγλης της ΓΔΑΕΕ/ΔΑΠΚΣ

δ. Ασμχος (Ε) Κωνσταντινίδης Θωμάς της ΓΔΑΕΕ/ΔΑΠΚΣ

ε. Τχης (ΠΒ) Βλάχος Σταμάτιος της ΓΔΑΕΕ/ΔΑΠΚΣ, ως γραμματέας

ζ. Col Aleniazi, Mohammed Hamoued του Υπουργείου Άμυνας του ΒΣΑ

η. Lt. Col AlSheikh, Abdullah Abdulaziz του Υπουργείου Άμυνας του ΒΣΑ

θ. Major Alkathiri, Naif Mohammed του Υπουργείου Άμυνας του ΒΣΑ

ι. Al Gifari Saleh Ali A ιδιώτης, μεταφορική εταιρία του ΒΣΑ

κ. Alomar Khalid Abdullah I ιδιώτης, μεταφορική εταιρία του ΒΣΑ

**ΣΚΟΠΟΣ**

1. Ακρόασης των αιτημάτων της αντιπροσωπίας του Υπουργείου Άμυνα του Βασιλείου της Σαουδικής Αραβίας (ΒΣΑ).

**ΘΕΜΑΤΑ ΠΟΥ ΣΥΖΗΤΗΘΗΚΑΝ**

|  |
| --- |
| 2. Αφού έγινε η παρουσίαση των συμμετεχόντων (ονοματεπώνυμα και καθήκοντα), τα θέματα που συζητήθηκαν αναλύονται όπως παρακάτω:    α. Ο Πρόεδρος ανέφερε την εξέλιξη των θεμάτων μέχρι σήμερα που αφορούν στην εκποίηση των βλημάτων 105 χιλ., ΜΚ-82 και ΜΚ-83 μεταξύ της χώρας μας και του Υπουργείου Άμυνας του ΒΣΑ, επισημαίνοντας ότι το Υπουργείου Άμυνας της χώρας τους έχει εξουσιοδοτήσει Έλληνα αντιπρόσωπο προκειμένου να εκτελέσει τις προβλεπόμενες διαδικασίες. Επίσης επισήμανε ότι η Σύμβαση των βλημάτων 105 χιλ. ολοκληρώθηκε και υπογράφηκε από τον εξουσιοδοτημένο εκπρόσωπο του ΒΣΑ τον Ιούνιο του 2017 και ότι απομένει η κατάθεση της ανέκκλητης ενέγγυας πίστωσης για να ξεκινήσει η παράδοση των πυρκών. Ως αφορά τις αεροπορικές βόμβες ΜΚ-82 και ΜΚ-83 δεν έχουν επιθεωρηθεί μέχρι σήμερα, από πλευράς ΒΣΑ.  β. Ο επικεφαλής της ξένης πλευράς ανέφερε πως έχει την εξουσιοδότηση να αγοράσει 100.000 βλήματα 105 χιλ. επιδεικνύοντας σχετικό πιστοποιητικό. Για τις βόμβες ανέφερε πως δεν είναι εξουσιοδοτημένος να συζητήσει την παρούσα χρονική στιγμή και η επίσκεψη του αφορά αποκλειστικά την αγορά 100.000 βλημάτων 105 χιλ. Πρόσθεσε ότι εκπροσωπεί τον αρμόδιο φορέα του Υπουργείου Άμυνας του ΒΣΑ και ότι αγνοεί την υπογραφή συμφωνίας για 300.000 βλήματα. Επιθυμεί την αγορά μέσω διακρατικής συμφωνίας 100.000 βλημάτων 105 χιλ. άμεσα αναφέροντας ότι έχει εξασφαλίσει την απαιτούμενη χρηματοδότηση.  γ. Ο Πρόεδρος ανέφερε ότι έχει ολοκληρωθεί η υπογραφή της διακρατικής συμφωνίας των 105 χιλ. βλημάτων ΠΒ από εξουσιοδοτημένο εκπρόσωπο της χώρας του και επιδείχθηκε στον επικεφαλή της ξένης αντιπροσωπείας η σχετική υπογεγραμμένη συμφωνία μαζί με την εξουσιοδότηση του Έλληνα αντιπρόσωπου του ΒΣΑ. Επιπλέον αναφέρθηκε ότι γνησιότητα της εξουσιοδότησης πιστοποιήθηκε από το ΒΣΑ.  δ. Ο επικεφαλής της ξένης πλευράς είπε ότι δεν γνωρίζει τίποτα για αυτά. Πέραν των παραπάνω, επικέντρωσε το ενδιαφέρον του, ότι ο σκοπός της παρούσας συνάντησης είναι η άμεση αγορά 100.000 βλημάτων 105 χιλ. καθόσον διαθέτει το απαιτούμενο χρηματικό αντάλλαγμα. Επισήμανε ότι το τμήμα του είναι το μόνο που μπορεί να υπογράφει σχετικές Διακρατικές Συμφωνίες, καθόσον είναι απευθείας εξουσιοδοτημένος από τον πρίγκιπα της χώρας του και έχει στη διάθεση του το απαιτούμενο ποσό. Δήλωσε πως πέραν της συγκεκριμένης αγοράς, η χώρα του επιθυμεί την περαιτέρω επέκταση της συνεργασίας και για λοιπά υλικά - πυρομαχικά των Ελληνικών Ε.Δ. Στη συνέχεια η υπογεγραμμένη Διακρατική Συμφωνία που επιδείχθηκε στην Σαουδαραβική πλευρά ήταν συνταγμένη μόνο στην ελληνική γλώσσα, πράγμα που παρατηρήθηκε από μέρους τους και εκφράστηκε η αδυναμία ανάγνωσης της.  ε. Ο Πρόεδρος τόνισε ότι έχει εξουσιοδοτηθεί να συνομιλήσει για την πώληση μόνο των βομβών ΜΚ καθώς η πώληση των πυρκών 105 χιλ. είναι σε διαδικασία εξέλιξης. Για την άμεση αγορά των 100.000 βλημάτων 105 χιλ. ο Πρόεδρος τους πρότεινε να υποβάλλουν επίσημο γραπτό αίτημα.  στ. Ο Πρόεδρος αφού ρωτήθηκε για τις απαιτούμενες ενέργειες για την πώληση των βομβών ΜΚ απάντησε ότι αναμένεται από πλευράς ΒΣΑ το προβλεπόμενο έγγραφο προκειμένου να εξασφαλιστεί δια μέσου του ΓΕΑ η έγκριση του Third Party Transfer από της ΗΠΑ, καθώς οι βόμβες έχουν αμερικάνικη προέλευση.  ζ. Η Σαουδαραβική πλευρά ζήτησε τις ημερομηνίες παραγωγής των βλημάτων και των βομβών καθώς και σχετικές εγγυήσεις καλής λειτουργίας των πυρκών.  η. Ο Πρόεδρος απάντησε πως δεν μπορούν να δοθούν εγγυήσεις, αλλά μπορούν να υποβάλλουν επίσημο αίτημα για εκτέλεση δοκιμών αποδοχής με κόστος που θα βαρύνει τους ίδιους.  η. Η σαουδαραβική πλευρά ανέφερε ότι θα χρειαστεί να γνωρίζουν τον τόπο παραλαβής των πυρκων. Πέραν αυτού επιθυμούν την αγορά απ’ευθείας των πυρομαχικών χωρίς διαμεσολαβητή (broker) κα με συνομιλίες G to G.  θ. Ο Πρόεδρος τους τόνισε ότι δεν απαιτείται η επιθεώρηση των 105 χιλ. καθόσον δική τους ομάδα, επιθεώρησε αυτά στην αρχή του έτους.  ι. Η ξένη αντιπροσωπεία δήλωσε άγνοια τις σχετικής ομάδας επιθεώρησης. Επίσης ρώτησε πώς αφού είναι υπογεγραμμένη η Σύμβαση πάνω από δυο μήνες, γιατί δεν έχουν παραληφθεί ακόμα τα πυρομαχικά από το ΒΣΑ.  ια. Ο Πρόεδρος τους απάντησε ότι απομένει η κατάθεση της Ανέκκλητης Ενέγγυας Πίστωσης (που προβλέπει η Διακρατική Συμφωνία), προκειμένου να γίνει η έναρξη της παράδοσης των βλημάτων 105 χιλ. Σχετικά με τις βόμβες, υπάρχει έτοιμο προσχέδιο Διακρατικής Συμφωνίας και το αντίστοιχο Επιτελείο βρίσκεται σε ετοιμότητα για την επιθεώρησή τους.  ιβ. Η ξένη αντιπροσωπεία ζήτησε το προσχέδιο Διακρατικής Συμφωνίας των βομβών ΜΚ-82 και ΜΚ-83, στην αγγλική γλώσσα. Επιπρόσθετα τεχνικές λεπτομέρειες σχετικά με την αποθήκευση και μεταφορά των πυρκών καθώς και ποιος θα τα μεταφέρει αυτές, από τους τόπους απόθήκευσης στα λιμάνια ή αεροδρόμια εξαγωγής.  ιγ. Ο Πρόεδρος τους επανέλαβε ότι τα πυρκά θα παραληφθούν «όπου είναι, όπως είναι» (as is, where is) και με έξοδα δικά τους.  ιδ. Ο Πρόεδρος μετά από αίτημα της ξένης αντιπροσωπίας τους ενημέρωσε ότι μπορεί να τους δώσει στοιχεία πιστοποιημένης μεταφορικής εταιρείας (που χρησιμοποιεί το ΓΕΣ σε αντίστοιχες περιπτώσεις), προκειμένου να έρθουν σε απ’ευθείας επαφή μαζί τους. Ακόμα ζήτησε τα στοιχεία του υπεύθυνου μέλους της ξένης αντιπροσωπείας ώστε να του αποσταλούν τα στοιχεία της μεταφορικής εταιρείας. Επιπρόσθετα ζητήθηκε από την ελληνιοκή πλευρά να επικοινωνήσει με το μεταφορέα προκειμένου να του γνωρίσουμε το σχετικό ενδιαφέρον της ξένης πλευράς, για τη μεταφορά 100.000 βλημάτων από την Ελλάδα στο ΒΣΑ. Στη συνέχεια η ξένη πλευρά θα έρχονταν σε άμεση επικοινωνία με το μεταφορέα την επόμενη μέρα, προκειμένου να καθοριστούν μετά από συνάντησή τους οι σχετικές λεπτομέρειες.  ιε. Επανυποβλήθηκε από τον επικεφαλής της ξένης αντιπροσωπείας το αίτημα της άμεσης αγοράς 100.000 βλημάτων 105 χιλ., ξεχωριστά σαν μια νέα υποσυμφωνία, ξεχωριστά από την υπάρχουσα Διακρατική Συμφωνία.  ιστ. Ο Πρόεδρος διευκρίνισε στην ξένη αντιπροσωπία ότι θα πρέπει να αιτηθούν τα 100.000 βλήματα 105 χιλ με νέο επίσημο γραπτό αίτημα παραγγελίας το οποίο θα εγκρίνει ο αρμόδιος για το θέμα Υπουργός Άμυνας.  ιζ. Η ξένη αντιπροσωπεία διευκρίνισε ότι υπάρχει ενδιαφέρον και άλλων βλημάτων καθώς και βομβών ΜΚ αλλά επί του παρόντος δεν υπάρχει ανάλογη χρηματοδότηση. Επιπλέόν ζητήθηκε η σχετική πιστοποίηση των πυρομαχικών καθώς και το έτος κατασκευής τους.  ιη. Ο Πρόεδρος τους ενημέρωσε ότι θα τους παρασχεθεί σχετικό πιστοποιητικό CoC. Zητήθηκε από την ξένη αντιπροσωπία η δυνατότητα εκτέλεσης βολών για τον έλεγχο των πυρομαχικών καθώς και λεπτομέρειες για το χρόνο κατασκευής τους.  ιθ. Η ξένη αντιπροσωπεία απάντησε ότι θα υποβάλλει σχετικό αίτημα.  3. Στο τέλος της σύσκεψης η ξένη αντιπροσωπία, ζήτησε νέα συνάντηση την επομένη μέρα στις 11:00, προκειμένου και κατόπιν συνεννόησης με τη χώρα τους να υποβάλλουν το επίσημο αίτημα αγοράς πυρομαχικών. |

Το παρόν αφού αναγνώστηκε, υπογράφεται όπως παρακάτω:

α.

β.

γ.

δ.

ε.

ζ.

η.

θ.

ι.

κ.